**Sunt un pui de românaș**

*Ileana Cornelia Neaga*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sunt un pui de românaș

Sunt un pui de românaș

Nepoțel de ciobănaș...

Și-am să vă cânt, mintenaș

Dintr-un fluier-fluieraș...!

Tata bătrân m-a-nvățat...

Vara, colindând prin sat,

Ne-ntreceam cu ciocârlia

De răsuna toată glia...!

Sunt un pui de românaș

Și isteț și drăgălaș

Vorbesc graiul strămoșesc

Și port straiul românesc...!

Mi-am prins flori la pălărie,

Brâu bătut, cu flori... o mie!

În picioare... opincuțe

Obiele strânse-n nojițe...!

Sunt un pui de românaș

Mândru ca un fluturaș,

Jucăuș și buclucaș

Vă doinesc din fluieraș...!